Aktionsstyrken lægger jernring om terrorsag – Ekstra Bladet
Spansk fodbold 17 minutter siden Kæmpe kaos rammer Clásico Tennis 1 time siden Store klø til Clara Event & Kultur 1 time siden Dårlig timing: Dansk sanger fik pris mens han var på toilettet Krig & katastrofer 1 time siden Journalist melder om skud i Syrien efter våbenhvile Ugens test 17 timer siden Weekendens bedste vinkøb Spansk fodbold 17 minutter siden Kæmpe kaos rammer Clásico
Fredag d. 13. apr. 2012 - kl. 08:55Opdateret fredag d. 13. apr. 2012 - kl. 09:36
Sagen mod fire formodede terrorister, der ville angribe JP/Politikens bladhus i København, starter i dag. Politiet har lagt en jernring om retten i Glostrup
Politiet har lagt en jernring om retten i Glostrup, hvor terror-sagen mod fire militante islamister starter i dag klokken ni.
PET´s aktionsstyrke står for ledelsen af sikkerheden og de fire tiltalte er blevet eskorteret til retten af AKS-folk i diskrete biler.
Alle tilhørere og presse bliver kropsvisiteret inden de bliver lukket ind i retten, der har afsat 18 retsdage til terrrsagen, hvor dommen først ventes den 15. juni.
Hvis de fire tiltalte, der ifølge anklagen ville trænge ind i bladhuset for at 'dræbe så mange som muligt' med deres to skydevåben med 122 skud, risikerer de efter praksis fra dommene i andre terrorforsøg 12 års fængsel.
Alle fire nægter sig skyldige i terror. Alle fire kom ind i retten eskorteret af civile betjente og var i fikseret i transportbælter, der først blev taget af i retten. Den formodede hovedplanlægger af terroraktionen Sahbi Zalouti blev ført ind som den sidste.
De fire tiltalte er Sahbi Zalouti, 38, Mounir Dhahri, 46, Munir Awad, 30, og Omar Aboelazm, 31, der alle er bosat i Sverige. De tre sidste blev alle anholdt i en lejlighed på Mørkhøjvej i Herlev, da PET´s Aktionsstyrke stormede lejligheden den 29. december 2010.
Det skete kort før, at de tre formodede terrorister skulle køre ind til bladhuset på Rådhuspladsen for at 'se på stedet'.
Sahbi Zalouti blev anholdt i Sverige og senere udleveret til Danmark. Han var ifølge tiltalen en af hovedmændene i terrorplanen, men stod af de tiltaltes bil i Sverige inden Dhahri, Awad og Aboelazm fortsatte til København.
I bilen lå også 200 plasticstrips til at binde gidsler med. PET slog til netop som de tre mænd havde bedt en fællesbøn, hvor de bag om velsignelse til at dræbe de vantro.
På PETs rumaflytning af lejligheden i Herlev lyder det på arabisk: - Bind dem fast i bånd og skær dem halsen over.
Kl. 9.12 begyndte statsadvokat Gyrithe Ulrich at læse anklageskriftet op.
Tilstår våbenbesiddelse
Forsvarerne oplyste, at de fire tiltalte nægter sig skyldige. Dog erkender Mounir Dhahri besiddelse af den maskinpistol og den pistol, som PET fandt i deres lejede svenske bil og i lejligheden.
Derefter begyndte medanklager Henrik Plæhn at forelægge sagen. Det vil sige, at han skal redegøre for nævningetinget, hvordan PET og svenske SÄPO kom på sporet af den formodede terrorcelle og efterforskningen.
Forelæggelsen vil tage halvanden time, siger Henrik Plæhn.
- Det er Jyllands-Postens Mohammedtegninger, der er motivet i sagen, siger Henrik Plæhn.
Følg retssagen her på ekstrabladet.dk
112 13. apr. 2012 - kl. 11:40